5.4.2023 г.
BG
Официален вестник на Европейския съюз
C 125/43 Вторник, 13 септември 2022 r.
58. призовава Комисията да популяризира на международно равнище стандартите и амбициите на ЕС за опазване на горите; 59. призовава Комисията да поднови преговорите за международна, правно обвързваща конвенция за горите, която да допринесе за управлението, опазването и устойчивото развитие на горите и да се погрижи за техните многобройни и допълващи се функции и употреби, включително чрез действия за повторно залесяване, залесяване и опазване на горите, при отчитане на социалните, икономическите, екологичните, културните и духовните потребности на сегашните и бъдещите поколения, признаване на жизненоважната роля на всички видове гори в поддържането на екологичните процеси и баланс и подкрепа на идентичността, културата и правата на коренното население, неговите общности и на други общности и живеещи в горите лица; 60. призовава Съюза да спазва принципа на съгласуваност на политиките за развитие и да гарантира последователност между политиките в областта на развитието, търговията, селското стопанство, енергетиката и климата; отчита положителния икономически, социален и екологичен принос на свързаната със сектора на горското стопанство промишленост и изисква допълнителни инвестиции в изследвания, иновации и напредък в сферата на технологиите; 61. призовава Комисията да насърчава „огледални“ клаузи на международните пазари на биоикономиката и да използва общоевропейски и международни партньорства и външнотърговски споразумения в подкрепа на амбицията на ЕС в областта на климата и на устойчивостта на използването на горите извън ЕС; o o 62.
o
възлага на своя председател да предаде настоящата резолюция съответно на Съвета и на Комисията.